**Električky KPS série 6 – 7** sú dvojnápravové obojsmerné električky, vyrobené podnikom Brünn-Königsfelder Maschinenfabrik v Kráľovom Poli v roku 1904 pre Společnost brněnských pouličních drah elektrických. Táto séria dvoch vozňov vychádzala z predchádzajúcich dodaných královopolských električiek série 1 – 5 z roku 1903.

Historické pozadie
------------------

V dôsledku realizácie pripraveného projektu rozšírenia električkovej dopravy v Brne sa v rokoch 1900 – 1906 postupne stavali nové električkové trate. S tým prišla potreba nových vozňov, pretože staršie vozne boli iba vlečné, prevzaté z parnej (1884 – 1900) a II. konskej dráhy (1876 – 1880), a staré parné lokomotívy už neboli vhodné pre osobnú dopravu z dôvodov značného znečistenia ovzdušia v meste.

Na prelome 19. a 20. storočia prebehla elektrifikácia tratí parnej dráhy a staré parné lokomotívy zostali iba v nákladnej doprave. Do roku 1903 sa vo vozovom parku postupne objavili nové motorové vozne série 1 – 41 (z Grazu) a séria 1 – 5 (z Kráľovho Pola). Trate sa ďalej rozrastali, a tak sa s nimi rozrastal aj celý vozňový park. Vozne série 6 – 7 sa stali pokračovaním dodávky električiek z roku 1903.

Konštrukcia
-----------

Skriňa električiek série 6 – 7 bola prakticky prevzatá z vozňov série 1 – 5, ktoré boli dodané do Brna v roku 1903, ale mala niekoľko odlišností. Vozňová skriňa mala rošt z valcovaných oceľových profilov a drevenú kostru, zvonku oplechovanú, pričom v spodnej časti bočníc sa nachádzali aj drevené peřejky. Strecha bola vyrobená z drevených paluboviek pokrytých plátnom. Sedadlá bola latková v priečnom usporiadaní 2+1. Pojazd tvoril dvojnápravový podvozok s motormi typu GE 58 s výkonom 25,74 kW (35 k).

Kontroléry B 6-8 mali 9 jazdných stupňov a 7 stupňov pre elektrodynamickú brzdu. Odpory boli umiestnené pod podlahou vozidla. Osvetlenie bolo elektrické, vrátane čelných signalizačných svietidiel. Vozne boli dodané pôvodne s tyčovým zberačom s kladkou, ktorý bol v 30. rokoch 20. storočia nahradený lýrovým zberačom. Električky pôvodne niesli tmavo hnedý náter, ktorý bol niekedy medzi rokmi 1906 a 1910 zmenený na bielo–červený.

Oproti vozňom z roku 1903 sa líšili uzavretými čelami (v dôsledku toho aj vyššou hmotnosťou) a odlišným usporiadaním okien v bočniciach. Elektrická výzbroj a podvozok boli zhodné s predchádzajúcimi vozňami.

Dodávky električiek
-------------------

V roku 1904 boli vyrobené celkovo 2 vozne tohto typu.

| Súčasný štát | Mesto | Stránka | Roky dodávok | Počet vozňov | Evidenčné čísla  pri dodaní | Poznámky | Zdroj |
| --- | --- | --- | --- | --- | --- | --- | --- |
| Česko  Česko | Brno | stránka | 1904 | 2 | 6 – 7 |  |  |

Prevádzka
---------

Vozeň č. 6 pred kompletizáciou v roku 1904
Električka č. 6 v depozitári Technického múzea v Líšni
Pre brniansku električkovú dopravu znamenali tieto električky zvýšenie komfortu prepravy a zníženie znečistenia ovzdušia, rovnako ako v prípade predchádzajúcich vozňov série 1 – 5. Dvojica vozňov č. 6 a 7, dodaná v roku 1904, tiež znamenala pre Brno posledné rozšírenie vozňového parku v úplných počiatkoch elektrickej prevádzky; ďalšie nové električky boli dodané až roku 1911. Vozne č. 6 a 7 mali podobný osud ako séria 1 – 5. Královopolské vozidlá zostali v prevádzke do 20. rokov 20. storočia, kedy ich začala obmedzovať ich nižšia prepravná kapacita a začal sa prejavovať ich vek. Po roku 1930 zostal v osobnej prevádzke iba vozeň č. 7. Vozeň č. 6 bol preradený medzi služobné. Začiatkom druhej svetovej vojny však začala voziť cestujúcich i električka č. 6. Táto dvojica vozňov, spolu so sériou 1 – 5, obsluhovala za vojny predovšetkým linku 5. V apríli 1945 bol pri požiari vozovne Pisárky zničený vozeň č. 7. Električka č. 6 ďalej jazdila v osobnej doprave, v roku 1950 získala pri hromadnom prečíslovaniu nové číslo 3 a k jej definitívnemu vyradeniu došlo v roku 1954.

Skriňa vozidla č. 6 bola po vyradeniu električky predaná do Náměšťa nad Oslavou, kde najprv slúžila ako chatka a odkiaľ sa následne dostala do areálu Uhoľných skladov v Třebíči. Počas príprav na 100. výročie mestskej hromadnej dopravy v Brne, ktoré sa chystalo na rok 1969, bola skriňa električky nájdená pracovníkom Dopravného podniku mesta Brna (DPMB), ktorý ju tiež získal. Počas prvej polovice roka 1969 bola električka v Ústredných dielňach DPMB zrenovovaná do stavu zodpovedajúceho prevádzku v 30. a 40. rokoch 20. storočia. Podvozok bol získaný zo služobného vozidla č. 802 (pôvodne královopolská vozeň č. 5). Vozeň č. 6 bol, spoločne s ostatnými do tej doby renovovanými električkami, odovzdaný v roku 1971 Technickému múzeu v Brne, ktoré ho zaradilo do svojej vznikajúcej zbierky vozidiel MHD.

Referencie
----------

1. ↑  LOSOS A KOL. Ludvík. *Atlas tramvají*. 1.. vyd. Praha : NADAS, 1981. S. 117 – 118.
2. ↑   Depozit MHD Brno. *www.sabdigital.com*. Dostupné online [cit. 2018-05-08].
3. ↑   *Evidence DPMB: vozy mv3* [online]. Bmhd.cz, [cit. 2018-06-19]. Dostupné online.
4. ↑  NESIBA, Zdeněk, a kol. *100 let elektrické pouliční dráhy v Brně 1900–2000*. Ústí nad Labem : Vojtěch Wolf - vydavateľstvo WOLF & Tramvajklub Brno, 2000. S. 47 – 51.
5. 1 2  KOCMAN, Tomáš. *Historická vozidla MHD ve sbírce Technického muzea v Brně*. Praha - Brno : Pavel Malkus, dopravní vydavatelství a Technické muzeum v Brně, 2009. ISBN 978-80-87047-17-0,  978-80-86413-60-0. S. 130.
6. ↑  Kocman, s. 10.
7. ↑  Kocman, s. 18 – 19.

Literatúra
----------

* KOCMAN, Tomáš. *Historická vozidla MHD ve sbírce Technického muzea v Brně*. Praha - Brno : Pavel Malkus, dopravní vydavatelství a Technické muzeum v Brně, 2009. ISBN 978-80-87047-17-0,  978-80-86413-60-0. S. 130.
* NESIBA, Zdeněk, a kol. *100 let elektrické pouliční dráhy v Brně 1900–2000*. Ústí nad Labem : Vojtěch Wolf - vydavateľstvo WOLF & Tramvajklub Brno, 2000. S. 47 – 51.

Iné projekty
------------

Commons
* Spolupracuj na Commons Commons ponúka multimediálne súbory na tému **Električky KPS série 6 – 7 (Brno)**

Zdroj
-----

* *Tento článok je čiastočný alebo úplný preklad článku Tramvaje KPS série 6–7 (Brno) na českej Wikipédii.*

| * z
* d
* u
Dvojnápravové električky dodávané do Brna (1899 – 1954) |
| --- |
| Motorové | 
* električky Graz série 1 – 41
* električky KPS série 1 – 5
* električky KPS série 6 – 7
* električky Graz série 50 – 55
* električky CMg série 56 – 58, 153 – 155
* električky Graz série 59 – 73
* električky KPS série 74 – 149, 151 – 152, 400 – 405
* električka SBPD číslo 150
* električky 4MT (série 117 – 146)

 |
| Vlečné | 
* vlečné vozne Graz série 60 – 71
* vlečné vozne q2 (série 101 – 112)
* vlečné vozne m (série 201 – 210)
* vlečné vozne Ringhoffer série 211 – 260
* vlečné vozne KPS série 261 – 296
* vlečné vozne KPS série 297 – 326

 |
| Ostatné | 
* elektrické rušne Graz série 1 – 4
* čistič koľajových žliabkov Schörling
* kropiace vozne KPS série 1 – 3
* koľajový brus Schörling

 |

| * z
* d
* u
Električky vyrábané Královopolskou strojárňou v Brne |
| --- |
| Motorové | električky série 1II – 5II (1903, Brno) • električky série 6II – 7II (1904, Brno) • električky série 18 – 21 (1904, Ostrava) • električky série 74II – 149, 151 – 152, 400 – 405 (1926 – 1946, Brno) • električky série 28 – 33 (1926 – 1927, Ostrava) • električky série 46 – 48 (1931 – 1938, Teplice) • električky série 36 – 65 (1944 – 1951, Ostrava) • električky 4MT (1950 – 1954, Brno) |
| Vlečné | vlečné vozne série 251 – 260 (1928, Brno) • vlečné vozne série 50 – 51 (1931, Most) • vlečné vozne série 261 – 296 (1939 – 1947, Brno) • vlečné vozne série 81 – 85, 186 – 220 (1942 – 1951, Ostrava) • vlečné vozne série 40 – 45 (1950, Olomouc) • vlečné vozne série 297 – 326 (1950 – 1951, Brno) |
| Ostatné | kropiace vozne série 1 – 3 (1923 – 1928, Brno) |